Diari Oficial de la Generalitat Valenciana


Sumari del DOGV 4652, del 17-12-2003 (2003/13493)

ORDE de 12 de desembre de 2003, de la Conselleria d'Agricultura, Pesca i Alimentació, per la qual s'incrementa el crèdit consignat en l'Orde de 8 d'abril de 2003, de la Conselleria d'Agricultura, Pesca i Alimentació, per la qual es publiquen les línies de subvenció i l'import global màxim que financen, per a l'exercici 2003, les ajudes per a la qualitat agroalimentària contingudes en l'Orde de 31 d'octubre de 2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4652

Data del DOGV
:   17-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/13805


Data del document
:   12-12-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * indústria agroalimentària
    * ajuda pública
    * indústria pesquera
    * aqüicultura
    * suport econòmic

ORDE de 12 de desembre de 2003, de la Conselleria d'Agricultura, Pesca i Alimentació, per la qual s'incrementa el crèdit consignat en l'Orde de 8 d'abril de 2003, de la Conselleria d'Agricultura, Pesca i Alimentació, per la qual es publiquen les línies de subvenció i l'import global màxim que financen, per a l'exercici 2003, les ajudes per a la qualitat agroalimentària contingudes en l'Orde de 31 d'octubre de 2000. [2003/13289]
  
En l'Orde de 8 d'abril de 2003, de la Conselleria d'Agricultura, Pesca i Alimentació (DOGV núm. 4486), es publiquen les línies de subvenció i l'import global màxim que financen, per a l'exercici 2003, les ajudes per a la qualitat agroalimentària contingudes en l'Orde de 31 d'octubre de 2000 (DOGV núm. 3873, de 8 de novembre de 2000).
  
Autoritzada la modificació pressupostària per la qual es traspassa l'import de la línia denominada «Programes de qualitat» a la línia d'«Ajudes per a la qualitat agroalimentària», incloses en el mateix programa pressupostari, procedix donar publicitat al nou import màxim destinat al pagament d'estes subvencions.
  
De conformitat amb el que s'exposa, i d'acord amb el que s'establix en l'article 47.11 del text refós de la Llei d'Hisenda Pública de la Generalitat Valenciana, aprovada per mitjà del Decret Legislatiu de 26 de juny de 1991, i fent ús de les facultats que tinc atribuïdes,
  
ORDENE
  
Article únic
  
Incrementar la dotació pressupostària assignada en l'Orde de 8 d'abril de 2003, de la Conselleria d'Agricultura, Pesca i Alimentació, per la qual es publiquen les línies de subvenció i l'import global màxim que financen les ajudes per a la qualitat agroalimentària durant l'exercici de 2003, fins a una quantia màxima de 1.690.805,98 euros, la qual cosa suposa un increment de 239.900 euros sobre la dotació anterior, a càrrec de la línia de subvenció T4709000 denominada «Ajuda al foment de la qualitat agroalimentària» del programa 714.60, «Qualitat agroalimentària», inclosa en la Llei 12/2002, de 27 de desembre, de Pressuposts de la Generalitat Valenciana per a l'exercici 2003.
  
DISPOSICIÓ FINAL
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
València, 12 de desembre de 2003
  
La consellera d'Agricultura, Pesca i Alimentació,